
Narva Linnavolikogu 28.06.2007. a. määrusega nr 25 kinnitatud „Alustavate ettevõtjate projektide kaasfinantseerimiseks vahendite eraldamise kord” muutmine

Juhindudes «Kohaliku omavalitsuse korralduse seaduse» paragrahv  6 lõike 3 punktile 2 ja paragrahv  22 lõike 1 punktile 5 

Narva Linnavolikogu   m ä ä r a b:

1. Teha muudatused Narva Linnavolikogu 28.06.2007. a. määrusega nr 25 kinnitatud „Alustavate ettevõtjate projektide kaasfinantseerimiseks vahendite eraldamise korda” (KO, 26.07.2007, 136, 1621):

1.1.     Lisada punkt 1.2'. ja sõnastada järgmiselt:

     „1.2'. Käesoleva korra alusel eraldatav kaasfinantseerimine käsitletakse vähese tähtsusega abina Konkurentsiseaduse § 33 mõttes.”
1.2.    Lisada punkt 1.5.1'. ja sõnastada järgmiselt:

     „1.5.1'. Taotleja poolt jooksval ja kahel eelneval majandusaastal saadud vähese tähtsusega abi kogusumma ei tohi ületada seadusega lubatud vähese tähtsusega abi ülemmäära.”

1.3.    Lisada punkti 2.3'' ja sõnastada järgmiselt:

     „2.3'' Taotleja on kohustatud koos taotlusega kaasfinantseerimise eraldamiseks esitama jooksva majandusaasta ning kahe eelneva majandusaasta jooksul antud vähese tähtsusega abi kohta teatise vastavalt rahandusministri poolt kehtestatud „Vähese tähtsusega abi teatise esitamise korrale ja vormile”.
1.4.       Täiendada punkti 2.3  ja sõnastada järgmiselt: 
            „2.3.
Taotleja esitab kõik finantseeritavasse toetusfondi või abiprogrammi esitatud 

         dokumendid (originaalid või nende koopiad), finantseerimisotsuse või toetusfondi või  

         abiprogrammiga sõlmitud lepingu ning kaasfinantseerimise taotluse projekti
         linnavahendite arvel. Taotlusele kirjutab alla taotleja esindusõiguslik isik. Taotleja 
         esitab vormikohase kaasfinantseerimise taotluse koos kõigi vajalike 
         lisadokumentidega Arenduse ja Ökonoomika Ametile (Peetri plats 3-5, 20308 
         Narva). „

1.5.   Täiendada punkti 2.4  ja sõnastada järgmiselt: 
          „2.4.  Kaasfinantseerimise saamise kord ja alustava ettevõtja kaasfinantseerimise 
          taotluse ankeet (Lisa 1) on kättesaadavad Narva linna kodulehel www.narva.ee või 
          Arenduse ja Ökonoomika Ametis (Peetri plats 3-5, 20308 Narva).”
2. Määrus jõustub seadusega sätestatud korras.

